stanford-oval/wikipedia huggingface dataset:
יאקופו קונטאריני
ביוגרפיה

יאקופו קונטאריני היה בן לאחת ממשפחות האצולה העשירות והמשפיעות בוונציה, אולם כהונתו של קונטאריני אינה נחשבת לכהונה מוצלחת. ויאקופו עצמו נבחר לתפקיד כפשרה בין שתי סיעות אשר בחרו בו כמועמד של ברירת מחדל (ועל מנת למנוע מבן הסיעה האחרת להיבחר). בעת בחירתו לתפקיד היה קונטאריני בן למעלה מ-80, והוא התקשה להתמודד עם אתגרי תקופתו, בהם: מרד כנגד השלטון הוונציאני באיסטריה ובכרתים ומלחמה עם אנקונה. לאחר חמש שנות כהונה פרש קונטאריני למנזר, ונפטר זמן קצר לאחר מכן באותה השנה.
ככל הנראה קונטאריני נקבר בבזיליקת סנטה מריה גלוריוזה דיי פרארי.
יואב ולינסקי

יואב ולינסקי (נולד בשנת 1988) הוא שחיין פאראלימפי ישראלי, סגן אלוף אירופה בשחייה (איינדהובן 2014), במשחה ל-400 מטר חופשי. ייצג את ישראל בשתי אולימפיאדות נכים (לונדון 2012 וריו דה ז'ניירו 2016).
ביוגרפיה

בגיל שנה התגלתה אצל ולינסקי נזק מוחי שנגרם ככל הנראה מחוסר אספקת חמצן במהלך הלידה וגרם לשיתוק חלקי בגפיים הימניות. כחלק מתהליך השיקום החל לשחות בגיל שנתיים באיל"ן רמת גן בהדרכתה של מרגלית זוננפלד. בשנת 2000 עבר עם משפחתו לריברסייד, קליפורניה, ארצות הברית, בעקבות הפוסט דוקטורט של אימו ושם נחשף לשחייה תחרותית ולשחיינים נכים ששוחים באותה קבוצה עם שחיינים "רגילים". הוא התאמן לצידו של רודי גרסיה טולסון (אנ') קטוע 2 רגליים מעל הברך, פעמיים ברציפות אלוף פאראלימפי בשחייה ואיש ברזל.
לאחר חזרתו מארצות הברית בשנת 2002 התאמן ולינסקי במועדון איל"ן רמת גן במקביל לאימונים בקבוצת מכבי פארק מים רעות. בשנת 2005 עבר להתאמן בבית הלוחם תל אביב בהדרכתו של נח רם שם הוא מתאמן עד היום.
בשנת 2007 התגייס ללהק מודיעין של חיל האוויר בהתנדבות.
באליפות אירופה בשחייה שנערכה בברלין, גרמניה בשנת 2011 זכה ולינסקי במדליית ארד, במשחה ל-200 מטר מעורב אישי בתוצאה של 3:05.99 דקות.
במשחקים הפאראלימפיים לונדון (2012) סיים ולינסקי במקום תשיעי במשחה ל-100 מטר חזה בתוצאה של 1:34.31 דקות, פעמיים במקום 11, במשחה ל-200 מטר מעורב אישי בתוצאה של 3:03.88 דקות ובמשחה ל-100 מטר גב בתוצאה של 1:34.12 דקות ובמקום 14 במשחה ל-100 מטר חופשי בתוצאה של 1:14.65 דקות.
באליפות אירופה בשחייה שנערכה באיינדהובן, הולנד באוגוסט 2014 זכה ולינסקי בשתי מדליות, כסף וארד. מדליית כסף, במשחה ל-400 מטר חופשי בתוצאה של 5:43.07 דקות. מדליית ארד, במשחה ל-200 מטר מעורב אישי בתוצאה של 3:01.76 דקות.
באליפות אירופה בשחייה שנערכה בפונשל, פורטוגל במאי 2016 זכה ולינסקי בשתי מדליות ארד, במשחה ל-50 מטר פרפר בתוצאה של 39.14 שניות ובמשחה ל-200 מטר מעורב אישי בתוצאה של 3:00.04 דקות.
במשחקים הפאראלימפיים ריו דה ז'ניירו (2016) סיים ולינסקי במקום שביעי במשחה ל-200 מטר מעורב אישי בתוצאה של 2:59.08 דקות, בשלב המוקדמות הוא קבע תוצאה של 2:57.68 דקות ועלה למשחה הגמר מהמקום השישי. נוסף לכך הוא סיים במקום עשירי במשחה ל-100 מטר חזה בתוצאה של 1:34.36 דקות, במקום 12 במשחה ל-100 מטר גב בתוצאה של 1:32.37 דקות ובמקום 15 במשחה ל-100 מטר חופשי בתוצאה של 1:14.59 דקות. נוסף לכך, הוא השתתף במשחה שליחים משולב (2 שחייניות ו-2 שחיינים) 4x50 מטר חופשי ביחד עם איאד שלבי, אראל הלוי וענבל פיזרו. הרביעייה הישראלית הגיעה לשלב הגמר אך פסלה וסיימה במקום שביעי. בשלב המוקדמות היא סיימה במקום שביעי בתוצאה של 3:10.00 דקות.
חייו האישיים

ולינסקי בוגר תואר ראשון במדעי המחשב במכללה למנהל משנת 2015 ועובד כאלגוריתמיקאי בתחום הראייה הממוחשבת.
הערות שוליים

↑
↑  ראו כאן
↑  ראו כאן
↑  ראו כאן
|  משלחת ישראל למשחקים הפאראלימפיים לונדון (2012)  |
| --- | --- | --- |
|  אופני יד | פסקל ברקוביץ • נתי גרוברג •  קובי ליאון |  |
|  אתלטיקה | גדי ירקוני |  |
|  חתירה | מורן סמואל • חתירה זוגית (ראובן מגנאג'י, אולגה סוקולוב) |  |
|  טניס |  נועם גרשוני •  שרגא ויינברג • בועז קרמר |  |
|  טניס שולחן | לירן גבע • שי סיאדה |  |
|  קליעה |  דורון שזירי |  |
|  רכיבה | יונתן דרסלר |  |
|  שחייה | אראל הלוי • יואב ולינסקי •  יצחק ממיסטבאלוב •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |  |
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
יבגני שוורץ

| --- | --- |

 לידה:  9 באוקטובר 1896 (יוליאני) קאזאן, מחוז קאזאן, האימפריה הרוסית 
 פטירה:  15 בינואר 1958 (בגיל 61) סנקט פטרבורג, ברה"מ 
 מדינה:  האימפריה הרוסית, ברית המועצות 
 מקום קבורה:  בית הקברות בוגוסלובסקואה 
 מקום לימודים:  Moscow City People’s University 
 שפות היצירה:  רוסית 
 סוגה:  סיפור קצר, טור שירי, מעשייה, לברית, פיליטון, מחזה, פובליציסטיקה 
 יצירות בולטות:  הדרקון (מחזה) 
 תקופת הפעילות:  מ-1924 
 פרסים והוקרה:  עיטור הדגל האדום של העמל  מדליה לציון 250 שנה ללנינגרד  מדליה לגבורת העמל במלחמת המולדת הגדולה 1941–1945  מדליה על הגנת לנינגרד  בפסקה זו רשומה אחת נוספת שטרם תורגמה 
 
יבגני שוורץ בשנות ה-30 של המאה ה-20
יבגני לְבוֹביץ' שוורץ (ברוסית: Евге́ний Льво́вич Шва́рц; ‏21 באוקטובר 1896, קאזאן האימפריה הרוסית – 15 בינואר 1958, סנקט פטרבורג ברית המועצות) היה סופר ומחזאי סובייטי, ממוצא יהודי שעבודתו כוללת עשרים וחמישה מחזות ותסריטים לשלושה סרטים (בשיתוף עם ניקולאי ארדמן).
חייו > ראשית דרכו

יבגני שוורץ נולד בקאזאן שברוסיה למשפחת משכילה זעיר-בורגנית. אביו, לב (לייב), היה יהודי מומר, רופא במקצועו וככל הנראה בעל השקפה רדיקלית, ואמו רוסייה במוצאה ושחקנית חובבת. בשנת 1914 החל ללמוד בפקולטה למשפטים באוניברסיטת מוסקבה, בה לקח חלק בחיי התיאטרון והשירה. במרץ 1917 גויס לצבא הרוסי, עבר קורס קצינים מזורז ובאוקטובר 1917 הוסמך לקצונה. לאחר ההפיכה הבולשביקית עזב את הצבא הרוסי ונסע לרוסטוב על הדון. בעת שהותו ברוסטוב התגייס אל צבא המתנדבים של הגנרל קורנילוב, ובשורותיו השתתף בקרבות נגד הצבא האדום. באפריל 1918 נפצע במהלך הקרב על העיר קרסנודר. כתוצאה מהפציעה הוא איבד אחדות משיניו והחל לסבול מרעד, ממנו המשיך לסבול כל חייו. לאחר הפציעה שוחרר מן השירות הצבאי.
לאחר המלחמה, שוורץ למד תיאטרון ברוסטוב על הדון. ב-1921 עבר עם להקת תיאטרון בפטרוגרד, והיה פעיל ב"אחוות סראפיון", קבוצת סופרים רוסים שכללה את איבנוב, מיכאיל זושצ'נקו, שקלובסקי וקברין. ב-1923 עבר לבַּאכמוּט והחל לפרסם שירה סאטירית וביקורות בעיתון מקומי. ביחד עם מיכאיל סלונימסקי וניקולאי אולייניקוב, ייסד וערך את כתב העת הספרותי "טבח" (Забой) ב-1925.
חייו > חייו המקצועיים

ב-1924 שב שוורץ ללנינגרד והחל לעבוד בגוסאיזדאט, מחלקת ספרי הילדים בבית הוצאה לאור, בניהולו של סמואיל מרשק. הוא חיבר את כתבי העת לילדים "קיפוד" ו"סיסקין". הוא אף כתב ספרי ילדים, בכללם "סיפורה של בללייקה ישנה" (1924), "הרפתקאותיהם של שורא ומארוסי" (1937), "נערה זרה" (1937) ו"מי יגיע ראשון" (1949). במהלך תקופה זו, גם התחבר עם חברי הקבוצה הספרותית האוונגרדית OBERIU (איגוד האמנות האמיתית).
ב-1929 החל שוורץ לעבוד בשיתוף פעולה עם במאי ומעצב התיאטרון ניקולאי אקימוב מתיאטרון הקומדיה של לנינגרד, שביים את כל מחזותיו והחל לכתוב מחזות המבוססים על מעשיות וסיפורי הילדים של הנס כריסטיאן אנדרסן. אלו כוללים את "בגדי המלך החדשים" (1934), "כיפה אדומה" (1936), "סינדרלה" (1938), "מלכת השלג" (1938), "הצל" (1940), "הדרקון" (מחזה מקורי שלו, 1944) ו"נס רגיל" (1956).
בראשית מלחמת העולם השנייה כתב את "מתחת לעצי הטיליה של ברלין" (1941) ביחד עם זושנקו. במהלך המלחמה כתב את "לילה אחד" ו"הארץ הרחוקה".
בתום המלחמה שוורץ כתב את "נס רגיל" ו"סיפור על חיילים אמיצים". עיבודיו של שוורץ ל"מלכת השלג" ו"הצל" הופקו לסרטים ב-1966 ו-1971.

הוא גם השלים את כתיבת התסריטים "סינדרלה", "מי יגיע ראשון", "דון קישוט" ו"נס רגיל".
סרטו האחרון והידוע ביותר היה "דון קישוט", שזכה ב-1959, שנה לאחר מותו של שוורץ, להצלחה גדולה במערב.
שוורץ הלך לעולמו בלנינגרד.
יצירתו

יצירותיו של שוורץ עוסקות בשני נושאים עיקריים: האחד - האלהת האהבה. הוא מימש אותה דרך סיפורם של גיבורים שונים, חלקם פרי דמיונו ואת חלקם שאל מאגדותיו של הנס כריסטיאן אנדרסן. הדמויות הן ריאליסטיות שמשובצות בעלילה אגדתית.
הנושא השני הוא פוליטי - הוקעת הטוטליטריות ודיבור בזכות המחשבה והרצון החופשיים. בנושא השני החל לעסוק בשנת 1933, במחזהו "המלך ערום", המבוסס על שלוש מאגדותיו של אנדרסן. הבמאי ניקולאי אקימוב תכנן הפקה גרנדיוזית שיועדה לעלות בתיאטרון בלנינגרד. השלטונות מנעו את יציאתה לפועל בתואנה שהוא אמנם מטפל בבעיות יסוד בעלת חשיבות היסטורית-עולמית, אולם עושה זאת על דרך ההלצה.
ביצירותיו הוא מתאר את העריץ האכזר וכביר הכוח כטיפוס שרלטן, ופגיע מבפנים. בכך הוא עסק גם במחזותיו החשובים ביותר - "הצל" ו"הדרקון" ואף במחזותיו לילדים כגון "כיפה אדומה".
בתקופת השלטון הסובייטי יצירותיו אמנם יצאו בדפוס והוצגו, אבל במידה מועטה, ולא נכללו ברפרטואר הסובייטי.
מחזות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
"הנס הרגיל"

זהו משל רומנטי ופילוסופי אודות אהבה ויחסים בין היוצר ליצירתו. המחזה עובד לסרטים שהופקו בשנים 1964 ו-1978.סרט של שנת 1978 בבימוי של מארק זכארוב ובהשתתפות כוכבים כמו אולג ינקובסקי, אלכסנדר אבדולוב, יבגני לאונוב ואנדריי מירונוב זכה להצלחה גדולה ומוקרן בטלוויזיה הרוסית עד היום.
כתביו בתרגום עברי

אפרורית: מחזה ב-4 מערכות ע"פ אנדרסן; עברית: י.ו., תל אביב: ההסתדרות הכללית – מרכז לתרבות ולחנוך – המדור לבמאות, [תש"- 1940?].
הצל : קומדיית-אגדה למבוגרים בשלוש מערכות; עברית: שלמה טנאי, תל אביב: התיאטרון הקאמרי, 1949.
תרגום נוסף: הצל: קומדיה בנוסח אגדה; תרגם ועיבד: יוסף מילוא, באר שבע: תיאטרון באר שבע, 1978.
הכיפה האדומה: מחזה; עברית: ריקל לב; (השירים: חנן שדמי; השער והציורים: יוחנן סימון; המוזיקה: יזהר ירון), ירושלים: הסוכנות היהודית לארץ ישראל – המחלקה לעלית ילדים ונֹער: בהוצאת קריית ספר, תשי"ב.
פלא רגיל: מחזה-אגדה בשלוש מערכות ופרולוג; עברית: דב אסא, תל אביב: אִגוד בימות החובבים, [תש"-/תשכ"?].
הדרקון: מחזה בשלוש מערכות; עברית: נתן זך, תל אביב: התיאטרון הקאמרי, 1966.
אלפונית; תרגום ועִבּוד: מלכה פישקין; איורים: פרץ וינריך, תל אביב: יזרעאל, תשל"ד.
מי יגיע ראשון, מתורגם מרוסית על ידי נתן אלתרמן; ציורים: צלה בינדר; תל אביב: הקיבוץ המאוחד, 1979.
הערות שוליים

↑  הנס כריסטיאן אנדרסן, באתר answers.com
↑  סקירה: מאיר בראלי, ספר לילד | שלום כתה א', דבר, 22 ביולי 1974.
| --- | --- |
בקרת זהויות :  NLI: 987007296050405171  PLWABN: 9810700623005606  BIBSYS: 90242779  BNE: XX856745  BnF: cb118968575 (data)  CiNii: DA02174294  GND: 118757989  ISNI: 0000 0001 2144 1866  LCCN: n83147484  LNB: 000085705  NDL: 01185607  NKC: jx20040116016  NLA: 35942162  NLK: KAC201429627  NTA: 069200807  RERO: 02-A000195913  SELIBR: 106091  SUDOC: 026789221  Trove: 1156532  VIAF: 95206967   WorldCat (עם VIAF): 95206967
זרימה פוטנציאלית מסביב לגליל

זרימה פוטנציאלית מסביב לגליל.
במכניקת הזורמים, זרימה פוטנציאלית מסביב לגליל היא פתרון קלאסי לזרימה של זורם בלתי צמיג ובלתי דחיס מסביב לגליל שצירו ניצב לכיוון הזרימה. רחוק מהגליל, הזרימה היא חד-כיוונית ואחידה. הזרימה היא נטולת ערבוליות ולכן שדה המהירות הוא אי-רוטציוני וניתן למידול כזרימה פוטנציאלית. שלא כמו במקרה של זורם אמיתי, הפתרון הזה מעיד על גרר כולל אפס שפועל על הגוף, תוצאה שידועה כפרדוקס ד'אלמבר.
במתמטיקה, המקרה הוא דוגמה חשובה לבעיה של מציאת פונקציה הרמונית בכל המרחב אשר לה תנאי שפה מסוימים על פני הגליל.
פתרון מתמטי

הבעיה עוסקת במקרה של גליל (או החתך הדו־ממדי שלו) בעל רדיוס  R המוצב בזרימה דו-ממדית, בלתי דחיסה ובלתי צמיגה. המטרה היא למצוא את ווקטור המהירות היציב  {\vec {V}} והלחץ  p במישור, תחת ההנחה שרחוק מהגליל ווקטור המהירות הוא:
{\vec {V}}=U{\widehat {i}}+0{\widehat {j}},
כאשר  U הוא קבוע, ושבגבולות הגליל מתקיים:
{\vec {V}}\cdot {\widehat {n}}=0,
כאשר  {\widehat {n}} הוא ווקטור הנורמל לפני הגליל. הזרימה היא אחידה ואין לה ערבוליות. הזרימה היא בלתי צמיגה, בלתי דחיסה ויש לה צפיפות מסה קבועה  \rho . הזרימה על כן היא ללא ערבוליות, ונקראת אירוטציונית, ומתקיים:
\nabla \times {\vec {V}}=0 בכל מקום. כיוון שהזרימה אי-רוציונית, קיים פוטנציאל מהירות  \phi :
{\vec {V}}=\nabla \phi
כיוון שהזרימה בלתי דחיסה,  \nabla \cdot {\vec {V}}=0, ולכן  \phi  חייב לקיים בכל מקום את משוואת לפלס:
\nabla ^{2}\phi =0.
הפתרון ל- \phi  נקבע באופן מיטבי בקואורדינטות פולריות  r ו- \theta , המקושרות לקואורדינטות קרטזיות דרך הקשרים  x=r\cos \theta  ו- y=r\sin \theta . בקואורדינטות פולריות, משוואת לפלס מקבלת את הצורה:
{1 \over r}{\partial  \over \partial r}\left(r{\partial \phi  \over \partial r}\right)+{1 \over r^{2}}{\partial ^{2}\phi  \over \partial \theta ^{2}}=0
הפתרון שמקיים את תנאי השפה הוא מהצורה:
\phi =U\left(r+{\frac {R^{2}}{r}}\right)\cos \theta
ולכן:
V_{r}={\frac {\partial \phi }{\partial r}}=U\left(1-{\frac {R^{2}}{r^{2}}}\right)\cos \theta
ו-:
V_{\theta }={\frac {1}{r}}{\frac {\partial \phi }{\partial \theta }}=-U\left(1+{\frac {R^{2}}{r^{2}}}\right)\sin \theta .
כיוון שהזרימה בלתי-צמיגה ואי רוטציונית, משוואת ברנולי מאפשרת לחשב את הפתרון ללחץ ישירות מהפתרון לשדה המהירות:
p={\frac {1}{2}}\rho \left(U^{2}-V^{2}\right)+p_{\infty },
כאשר הקבועים  U ו- p_{\infty } מוגדרים כך ש-  p\rightarrow p_{\infty } רחוק מהגליל, ו- V=U.
באמצעות הקשר:
V^{2}=V_{r}^{2}+V_{\theta }^{2},
נקבל:
p={\frac {1}{2}}\rho U^{2}\left(2{\frac {R^{2}}{r^{2}}}\cos(2\theta )-{\frac {R^{4}}{r^{4}}}\right)+p_{\infty }.
באיורים, השדה הצבוע שקראנו לו "לחץ" הוא תיאור גרפי של:
2{\frac {p-p_{\infty }}{\rho U^{2}}}=2{\frac {R^{2}}{r^{2}}}\cos(2\theta )-{\frac {R^{4}}{r^{4}}}.
על פני הגליל, או כאשר  r=R, הלחץ נע בין ערך מרבי של 1 (צבע אדום) בנקודות הסטגנציה ב- \theta =0 ו- \theta =\pi  לערך מינימלי של 3- (בסגול) על צידי הגליל, ב- \theta ={\tfrac {1}{2}}\pi  ו- \theta ={\tfrac {3}{2}}\pi .. באופן דומה,  V מ-V=0 בנקודות הסטגנציה ל- V=2U בצדדים, באזור של הלחץ הנמוך.
פרשנות פיזיקלית

משוואת לפלס היא ליניארית, והיא אחת המשוואות הדיפרנציאליות החלקיות האלמנטריות ביותר. משוואה פשוטה זאת מניבה את הפתרון המלא בעבור  {\vec {V}} ו-
 p בגלל האילוצים של אירוטציוניות ואי דחיסות. לאחר שהשגנו את הפתרונות ל- {\vec {V}} ו- p, ניתן לראות בבירור את העקביות של ההתאמה בין גרדיאנט הלחץ לאזורים של האצה.
ללחץ הדינמי בנקודת הסטגנציה הראשונה יש ערך של  \rho U^{2}/2,, ערך שנדרש כדי להאט למהירות אפס את הזרימה שמגיעה במהירות  U. אותו ערך של לחץ מופיע גם בנקודת הסטגנציה השנייה, וזה אודות לסימטריה של שדה המהירות. הסימטריה היא אך ורק אודות לעובדה שהזרימה היא חסרת חיכוך לחלוטין.
הלחץ הנמוך בצידי הגליל נדרש כדי לספק את התאוצה הצנטריפטלית של הזרימה:
{\frac {\partial p}{\partial r}}={\frac {\rho V^{2}}{L}},
כאשר  L הוא רדיוס העקמומיות של הזרימה. אולם  L\approx R, ו- V\approx U, לכן האינטגרל של המשוואה לתאוצה צנטריפטלית יניב תוצאה ללחץ שערכה:
p-p_{\infty }\approx -\rho U^{2}
הפתרון המדויק ללחץ הנמוך ביותר הוא:
p-p_{\infty }=-{\frac {3}{2}}\rho U^{2}
הלחץ הנמוך, שחייב להיות נוכח כדי לספק תאוצה צנטריפטלית פנימה, יגביר גם את מהירות הזרימה כאשר הזורם נע מאזורים של לחץ גבוה לאזורים של לחץ נמוך יותר. לכן מוצאים איפוא את המהירות המקסימלית של הזורם,  V=2U, באזורים של הלחץ הנמוך בשני צידי הגליל.
העובדה ש- V>U עקבית עם שימור המסה של הזורם (עקרון הרציפות). כיוון שהגליל חוסם חלק מהזרימה,  V חייבת להיות גדולה יותר מ- U איפשהו במישור שמכיל את ציר הגליל וניצב לזרימה על מנת שהספיקה דרך חתכים מקבילים תהיה זהה.
זרימה הכוללת סירקולציה

הפתרון שהוצג הוא פתרון סימטרי, במובן שהזרימה מעל לגליל זהה לזרימה מתחתיו. עם זאת קיימים אינסוף פתרונות שמקיימים את תנאי השפה אך אינם סימטריים. פתרונות אלו נבנים באמצעות הוספת מערבולת מהצורה  \phi ={\frac {\Gamma \theta }{2\pi }}, מערבולת כזו מקיימת  V_{r}=0;V_{\theta }={\frac {\Gamma }{2\pi r}}, ובפרט  \lim _{r\to \infty }V(r)=0. משוואת לפלס היא ליניארית, ולכן מקיימת את עקרון הסופרפוזיציה, ולכן הוספת המערבולת לפתרון שמצאנו בסעיף לא תשנה את העובדה שהפתרון מקיים את תנאי השפה על שפת הגליל ובאינסוף. כלומר מתקבלים אינסוף פתרונות מהצורה:
V_{r}={\frac {\partial \phi }{\partial r}}=U\left(1-{\frac {R^{2}}{r^{2}}}\right)\cos \theta
ו-:
V_{\theta }={\frac {1}{r}}{\frac {\partial \phi }{\partial \theta }}=-U\left(1+{\frac {R^{2}}{r^{2}}}\right)\sin \theta +{\frac {\Gamma }{2\pi r}}
הזרימה הזו מקיימת שהסירקולציה מסביב לכל לולאה המכילה את הראשית היא  \Gamma .
הזרימה המתקבלת היא זרימה אי דחיסה, ואי רוטציונית בכל מקום במרחב למעט בראשית. לכן הזרימה היא אי-רוטציונית בתחום שאיננו פשוט קשר ומכאן שהיא לא יכולה להיות מתארת על ידי פונקציית פוטנציאל. נשים לב ש- \phi  אותה הגדרנו אינה חד ערכית ולכן אינה פונקציה. עם זאת, הפתרון שמתקבל הוא פתרון קביל למשוואת לפלס. במציאות, זרימה כזו היא קירוב לזרימה שתתקבל כאשר הגליל מסתובב סביב מרכזו, אם הגליל לא מסתובב אז הזרימה שתתקבל היא הזרימה הסימטרית.
לפתרון הכולל סירקולציה חשיבות רבה בתיאור הזרימה מסביב לכנף ז'וקובסקי, שהיא כנף אותה ניתן למפות לגליל באמצעות העתקה קונפורמית. עבור כנף זו היתן להראות שהדרך היחידה לקיים את תנאי קוטה היא להוסיף סירקולציה מסוימת לפתרון. הסירקולציה הזו היא הסירקולציה שתתגלה בזרימה מסביב לכנף ותיצור עילוי בהתאם למשפט קוטה-ז'וקובסקי.
השוואה עם הזרימה של זורם אמיתי מסביב לגליל

לסימטריה של הפתרון האידיאלי הזה יש תכונה מוזרה והיא שפועל כוח גרר כולל אפס על הגליל, תכונה שידועה כפרדוקס ד'אלמבר. שלא כמו במקרה של זרימה אידיאלית בלתי צמיגה, בזרימה צמיגה כנגד גליל תמיד תיווצר מעט ערבוליות בשכבת גבול דקה הצמודה לגליל, לא משנה כמה קטנה הצמיגות. במצב כזה, המנגנון של הפרדת שכבות זורם משפת הגליל מתחיל לשחק תפקיד, ושובל זנבי ייווצר בחלק האחורי של הגליל. הלחץ יהיה לפיכך נמוך יותר בצד של הגליל עם השובל, לעומת זה שבחזית הגליל, מה שיוצר כוח גרר בכיוון מורד הזרם.
ראו גם

זרימה פוטנציאלית
זרימה פוטנציאלית דו־ממדית
באיור הצבעים השונים מייצגים את חוזק הלחץ. אדום מייצג לחץ גבוה וכחול מייצג לחץ נמוך. החצים מייצגים את ווקטורי המהירות.
יבגניה לינצקיה

| --- | --- |
אין תמונה חופשית
 לידה:  30 בנובמבר 1986 (בת 37) מוסקבה, ברית המועצות
 מדינה:  רוסיה רוסיה (2001–2007) ישראל ישראל (2007-הווה)
 מקום מגורים:  מוסקבה, רוסיה
 גובה:  1.77 מטר
 יד חובטת:  יד ימין (2 הידיים בחבטה)
 פעילות כמקצוענית:  2001–הווה (כ־23 שנים)
 סה"כ פרסים שצברה:  333,645 דולר אמריקאי 
 יחידים
 מאזן קריירה:  56-117 (67.6%)
 דירוג שיא:  מס. 35 (4 ביולי 2005)
 זכיות בטורנירים:  7 ITF
 זוגות
 מאזן קריירה:  13-19 (40.6%)
 דירוג שיא:  מס. 283 (20 בפברואר 2006)
 זכיות בטורנירים:  1 ITF
 שיאי גראנד סלאם
 תאריך עדכון 16 באוקטובר 2021
 
יבגניה לינצקיה (ברוסית: Евгения Симоновна Линецкая; נולדה ב-30 בנובמבר 1986) היא טניסאית רוסייה-ישראלית.
היא זכתה בשבעה תארים ליחידים ותואר אחד לזוגות בפדרציה הבינלאומית לטניס בקריירה שלה. ב-4 ביולי 2005 היא הגיעה לדירוג הטוב ביותר שלה במקום ה-35 בעולם. ב-20 בפברואר 2006 היא הגיעה למקום ה-283 בדירוג הזוגות.
לינצקיה עלתה לסיבוב הרביעי של אליפות אוסטרליה הפתוחה 2005, שם הפסידה לאמלי מורסמו.
ביוגרפיה

לינצקיה נולדה במוסקבה למשפחה יהודיה, ומשחקת עם שרשרת מגן דוד סביב צווארה. היא מאומנת על ידי ג'ורג 'אקופיאן. אמה הציגה בפניה את עולם הטניס בגיל 6; היא זרקה כדורי טניס על בניין בית הספר על מנת לתרגל את יכולותיה. סיימון לינצקיה, אביה, הוא פרופסור למתמטיקה עם חגורה שחורה בקארטה. ואימה, מריה, היא אמנית. היא למדה שלוש שנים פסיכולוגיה באוניברסיטת מוסקבה ומתכננת ללמוד באמצעות חינוך מקוון על מנת לקבל תואר שני במנהל עסקים. היא דוברת רוסית, אנגלית וקצת הולנדית.
קריירה בטניס > הצלחה מוקדמת

בפברואר 2005 ניצחה לינצקאיה את מס' 11 בעולם, ורה זבונרבה, 6–4, 6–2 בפאטאיה, תאילנד. במרץ היא ניצחה בסיבוב השלישי באינדיאן וולס מאסטרס את מס' 2 בעולם אמלי מורסמו.
קריירה בטניס > בעיות

בסוף נובמבר 2005, על מאמנה ג'ו ג'וליאנו נאסר לשחק לכל החיים ב-WTA עקב הפרת סעיף 14, חלק רביעי, של קוד ההתנהגות של WTA, המונע מאמנים מ"מגע מיני ללא הסכמה". אביה, סיימון לינצקיה, הושעה לשנתיים. האיסורים נבעו מאירועים אשר קרו באקורה קלאסיק של לה קוסטה באוגוסט 2005. לינצקיה הואשם בחשד למגע ללא הסכמה לאחר שבתו נפצעה וטופלה בבית חולים.
לינצקיה לא שיחקה בין ינואר 2006 לפברואר 2007. היא הורדה לגמרי ממחשב הדירוג.
קריירה בטניס > חזרתה

בפברואר 2007 זכתה בטורניר מונטצ'ורו בפורטוגל. בחודש שלאחר מכן זכתה הן ברמת השרון 2 והן בטורניר ברעננה בישראל, מבלי להפיל מערכה באף אחד מהטורנירים. בזוגות היא ניצחה ברעננה עם ציפי אובזילר.
מעגל גמר ITF > יחידים: 12 (7-5)

| תוצאה | מס' | תאריך | טורניר (ITF) | שטח | יריב> ה | ניקוד | כסף |
| --- | --- | --- | --- | --- | --- | --- | --- |
| הפסד | 1. | 16 ביולי 2001 | בלגיה בריסל, בלגיה | חרס | גרמניה קמילה קרמר | 1-6, 1-6 | 10,000$ |
| ניצחון | 2. | 29 באוקטובר 2002 | בלארוס מינסק, בלארוס | שטיח (i) | בלארוס אנסטסיה יאקימובה | 6-2, 6-2 | 10,000$ |
| ניצחון | 3. | 24 במרץ 2003 | רוסיה סנט פטרסבורג, רוסיה | קשיח (i) | בלארוס טסיאנה אובארובה | 5-7, 6-4, 6-4 | 25,000$ |
| הפסד | 4. | 22 בספטמבר 2003 | גאורגיה באטומי, גאורגיה | קשיח | אוקראינה אלנה טטרקובה | 6-1, 4-6, 3-6 | 75,000$ |
| הפסד | 5. | 22 במרץ 2004 | ארצות הברית אורנג, ארצות הברית | קשיח | אוקראינה יוליה בייגלזימר | 3-6, 6-2, 2-6 | 50,00$ |
| ניצחון | 6. | 12 באפריל 2004 | ארצות הברית ג'קסון, ארצות הברית | חרס | רוסיה אליסה קלייבאנובה | 4-6, 6-2, 6-4 | 25,000$ |
| הפסד | 7. | 20 באפריל 2004 | ארצות הברית דוטן, ארצות הברית | חרס | הרפובליקה העממית של סין פנג שוואי | 2-6, 1-6 | 75,000$ |
| ניצחון | 8. | 17 באוגוסט 2004 | ארצות הברית ברונקס, ארצות הברית | קשיח | ספרד נוריה לגוסטרה ויוס | 4-6, 6-3, 6-4 | 50,00$ |
| הפסד | 9. | 11 בפברואר 2007 | פורטוגל ולה דו לובו, פורטוגל | קשיח | רומניה ליאנה אונגור | 6-7, 2-6 | 10,000$ |
| ניצחון | 10. | 16 בפברואר 2007 | פורטוגל אלבופירה, פורטוגל | קשיח | רוסיה יוליה קלבינה | 6-2, 6-0 |  |
| ניצחון | 11. | 12 במרץ 2007 | ישראל רמת השרון, ישראל | קשיח | סלובקיה מרטינה באבקובה | 6-3, 7-6 |  |
| ניצחון | 12. | 19 במרץ 2007 | ישראל רעננה, ישראל | קשיח | צ'כוסלובקיה טרזה הלדיקובה | 6-4, 6-4 |  |
מעגל גמר ITF > זוגות

| תוצאה | מס' | תאריך | טורניר (ITF) | שטח | שותפים | יריב> ה | ניקוד | כסף |
| --- | --- | --- | --- | --- | --- | --- | --- | --- |
| הפסד | 1. | 15 ביולי 2002 | הממלכה המאוחדת פרינטון, הממלכה המאוחדת | דשא | רוסיה אירנה בוליקינה | איטליה אלברטה ברינטי אוסטרליה מישל סומרסייד | 3-6, 4-6 | 10,000$ |
| ניצחון | 2. | 19 במרץ 2007 | ישראל רעננה, ישראל | קשיח | ישראל ציפי אובזילר | סלובקיה מרטינה באבקובה ארגנטינה ורוניקה ספיגל | 6-1, 6-2 |  |
הערות שוליים

↑  יבגניה לינצקיה, באתר הפדרציה הבינלאומית לטניס
↑  Bob Wechsler, Day by Day in Jewish Sports History, KTAV Publishing House, Inc., 2008, ISBN 978-1-60280-013-7. (באנגלית)
1 2  Sagui, Miki (2005-11-28). "Jewish tennis star abused by father". Ynetnews (באנגלית). נבדק ב-2021-10-16.
↑  'THE COACH FROM HELL'. Tennis players say alleged sex offender Joe Giuliano is..., web.archive.org, ‏2010-07-14
↑  Kaplan, Daniel (2006-01-16). "After Coach Is Barred, Oversight Becomes Issue". The New York Times (באנגלית אמריקאית). ISSN 0362-4331. נבדק ב-2021-10-16.
1 2 3  Evgenia Linetskaya Bio | Bio & Career – WTA Official, Women's Tennis Association (באנגלית)
יום ראשון של הנשים

| --- | --- |

 מידע כללי
 סוג:  אירוע 
 מיקום:  לונדון 
 קואורדינטות:  51°30′31″N 0°09′49″W﻿ / ﻿51.508611°N 0.163611°W﻿ / 51.508611; -0.163611
 תאריך:  21 ביוני 1908 
 he
 
יום ראשון של הנשים (באנגלית: Women’s Sunday) הייתה עצרת סופרג'יסטית שהתקיימה בלונדון בתאריך 21 ביוני 1908. הפגנה זו נחשבה לגדולה ביותר בבריטניה באותה עת.
אמלין פנקהרסט מובילה את אחת הצעדות בעיר לונדון, 1908
הגורמים להפגנה ותכנון האירוע

את האירוע יזם איגוד הנשים החברתי והפוליטי, מארגני האירוע היו אמלין פתיק-לורנס, גזברית האיגוד, ובעלה פרדריק.
ההפגנה נהגתה בתגובה להתנגדותו של ראש הממשלה הרברט אסקווית' לפעול לקידום זכות ההצבעה לנשים. כאשר נשאל בנושא סירב אסקווית' להתחייב כי יפעל בנושא או לנקוב בנקודת זמן שבה יעשה זאת.
נאום של מזכיר הפנים, הרברט גלדסטון, היה בין הגורמים שהעלו את רעיון הפגנת הענק אצל הסופרג'יסטיות. כפי שתיארה אמלין פנקהרסט באוטוביוגרפיה שלה, "הסיפור שלי", גלדסטון תמך בזכות הפגנה לנשים, אולם היה פסימי בנוגע לאפשרות להעברת צעד זה על ידי הממשלה. הוא טען כי על מאבקן של הנשים לפעול בדומה למאבקי גברים בעבר ולקדם את מטרותיו דרך מחאה ציבורית רחבת היקף, בקנה מידה ארצי. גלדסטון פקפק ביכולתן של הנשים לארגן מחאה בקנה מידה כזה. הסופרג'יסטיות שאפו לקרוא תיגר על דבריו של גלדסטון ולהוכיח כי באפשרותן להקים מחאה גדולה ויעילה מזו של הגברים. המארגנות שאפו להציג מספרים גדולים במיוחד של תומכות ותומכים בזכות ההצבעה לנשים, וכך להגביר את אהדת הציבור ואת תמיכתו במטרה זו, וכן להפעיל לחץ על הממשלה כדי לפעול בנידון.
בעת ארגון המחאה, בני הזוג לורנס שאבו השראה מהפגנה שנערכה שבוע קודם לכן, ב-13 ביוני 1908, על ידי ארגון NUWSS (The National Union of Women's Suffrage Societies), שבמסגרתה התקיימה צעדה גדולה ללונדון שמטרתה להראות את נחישותן של הסופרג'יסטיות ודבקותן במטרותיהן.
אחד המוקדים המרכזיים בפעילותן של הסופרג'יסטיות הבריטיות באיגוד הנשים החברתי והפוליטי היו אירועים באוויר הפתוח. אירועים אלה החלו בשנת 1906 בהפגנה בהייד פארק, שבה חברות הארגון הניפו דגלים ושלטים ונשאו נאומים.
המארגנים בחרו לערוך את האירוע ביום ראשון, כדי להקל על אנשים עובדים להגיע וכך להעלות את הנוכחות בהפגנה.